kardosdrur/scandi-wiki huggingface dataset:
Henry: Portrait of a Serial Killer

Henry: Portrait of a Serial Killer er en amerikansk gyserfilm fra 1986 (udgivet i 1990) instrueret og co-skrevet af John McNaughton. I hovedrollen ses Michael Rooker som den nomadiske morder Henry, Tom Towles som Otis, en fængselskammerat som Henry bor sammen med, og Tracy Arnold som Becky, Otis søster. Karakteren Henry og Otis er løst baseret på de virkelige seriemordere, Henry Lee Lucas og Ottis Toole.

Handling 

Henry er netop blevet løsladt fra fængslet. Han flytter ind hos vennen Ottis Toole og hans søster Becky. På overfladen, er Henry og Ottis to almindelige venner, der kan lide at drikke øl og se tv sammen. Men bag facaden skjuler der sig to psykopatiske seriemordere. Historien fortælles udelukkende set fra morderens synsvinkel, mens han opsøger sine ofre, slagter dem og optager hele brutaliteten på video.

Medvirkende 
 Michael Rooker som Henry 
 Tracy Arnold som Becky
 Tom Towles som Otis
 Mary Demas som Død kvinde
 Anne Bartoletti som Tjenerinde
 Elizabeth Kaden som Kvinde i dødt par 
 Ted Kaden som Mand i dødt par
 Denise Sullivan som Flydende kvinde 
 Monica Anne O'Malley som Offer i supermarked
 Erzsebet Sziky som Blaffer

Efterfølger 
En efterfølger, Henry: Portrait of a Serial Killer, del 2, blev udgivet i 1996. Filmen blev instrueret af Chuck Parrello og i hovedrollen ses Neil Giuntoli som Henry med Kate Walsh, Penelope Milford, Carri Levinson, og Daniel Allar i biroller.

Eksterne henvisninger 
 
 

Seriemorderfilm
Amerikanske film fra 1986
Gyserfilm fra USA
Løvmand

Løvmand var en dansk slægt.

Krigsråd, senere etatsråd, sekretær under Generalkvartermesterstaben Johannes Løvmand (1770-1826) var gift med Sara Christine født Lützow (1778-1853) og far til malerne Frederikke Elisabeth Løvmand (1801-1885), Christine Marie Løvmand (1803-1872) og arkitekten Albert Friedrich Løvmand (1806-1847).

Kilder 
 De omtalte personers biografier i Weilbachs Kunstnerleksikon.

Slægter fra Danmark
Carrie (film fra 1976)

Carrie er en amerikansk overnaturlig horrorfilm fra 1976 instrueret af Brian De Palma og skrevet af Lawrence D. Cohen, baseret på romanen Carrie af Stephen King. Filmen og romanen fortæller historien om en socialt udstødt teenagepige, Carrie White, der opdager hun besidder telekinetiske evner, som ser ud til at blusse op, når hun bliver vred eller på anden måde føler sig forurettet.

Handling 

Carrie er en ung teenagepige, der undertrykkes af sin ekstremt religiøse mor, som er overbevist om, at alle mennesker er djævelens sendebud på jorden. Carrie bliver også mobbet af klassekammeraterne, men da de overgår sig selv til skoleballet, hun gør brug af sine overnaturlige psykiske kræfter og tager en grusom hævn.

Medvirkende 
 Sissy Spacek som Carrie White
 Amy Irving som Sue Snell
 Piper Laurie som Margaret White
 Betty Buckley som Miss Collins
 William Katt som Tommy Ross
 Nancy Allen som Chris Hargensen
 John Travolta som Billy Nolan
 P. J. Soles som Norma Watson
 Priscilla Pointer som Mrs. Snell
 Sydney Lassick som Mr. Fromm
 Stefan Gierasch som Mr. Morton
 Michael Talbott as Freddy
 Doug Cox som næbbet
 Harry Gold som George Dawson
 Edie McClurg som Helen Shyres

Taglines 
 If You've Got A Taste For Terror... Take Carrie To The Prom.
 If only they knew she had the power.
 If you got a taste for terror, than you have a date with Carrie.

Noter

Eksterne henvisninger 

Overnaturlige gyserfilm
Gyserfilm baseret på bøger
Film baseret på Stephen Kings bøger
Film instrueret af Brian De Palma
Gorzów Wielkopolski

Gorzow Wielkopolski (forkortet Gorzów Wlkp, ) er en by i det vestlige Polen ved Warta floden. Det er den største by i voivodskabet Lubusz med  indbyggere og en af voivodskabets hovedbyer med voivodkabets guvernørsæde (den anden er Zielona Góra). Byen var tidligere hovedstad i Gorzów Voivodeskab (1975-1998).

Byen ligger ved Europavej E65. Omkring Gorzów er der to store skovområder: Gorzów skovene () mod nord, hvor Barlinek-Gorzów Landskabspark er beliggende, og Noteć skovene () mod sydøst. De største oliefelter i Polen ligger i nærheden af Gorzów.

Gorzów er berømt for sine sportsfolk herunder OL og verdensmestre og nationale mestre. I de seneste år har byen været kendt for en tidligere polske premierminister, Kazimierz Marcinkiewicz, der kommer fra Gorzów Wielkopolski.

Venskabsbyer 
Gorzów Wielkopolski er venskabsby med:

Referencer

Eksterne henvisninger

Byer i Polen
 
Etableret i 1257
Saudi-Arabiens håndboldlandshold (herrer)

Saudi-Arabiens håndboldlandshold for mænd er det mandlige landshold i håndbold for Saudi-Arabien. Det repræsenterer landet i internationale håndboldturneringer.

Resultater

VM 
 1997 – 21. plads
 1999 – 22. plads
 2001 – 21. plads
 2003 – 19. plads
 2009 – 23. plads
 2013 – 19. plads
 2015 – 22. plads
 2017 – 20. plads
 2019 – 21. plads
 2021 – Ikke kvalificeret 
 2023 – 29. plads

Asienmesterskabet 
  1977: 8.-plads
  1979: Ikke Kvalificeret
  1983: 5.-plads
  1987: Ikke Kvalificeret
  1989: 5.-plads
  1991: 10.-plads
  1993: 4.-plads
  1995: Ikke Kvalificeret
  2000: Deltog ikke
  2003: 
  2004: 5.-plads
  2006: Deltog ikke
  2008: 
  2010: 4.-plads
  2012: 
  2014: 6.-plads
  2016: 4.-plads
  2018: 4.-plads

Kilder

Eksterne henvisninger 

Håndbold i Saudi-Arabien
Herrehåndboldlandshold
Branddirektør

Branddirektør var en titel på en lokal embedsmand i Danmark, der havde ansvar for både brandsikkerhed og brandforsikring. Senere overgik branddirektørerne til de private forsikringsselskaber.

Ved forordning af 26. marts 1800 bestemtes det, at der i hvert amt skulle ansættes en af kongen udnævnt branddirektør med den dobbelte opgave at fungere som brandpoliti på landet og at være den stedlige repræsentant for den 1792 som statsinstitution organiserede Almindelige Brandforsikring for Landbygninger. Senere overdroges det også branddirektøren at foretage opmåling af bygninger på landet til bygningsafgift. Branddirektøren var således oprindeligt en kgl., med øvrighedsmyndighed udrustet embedsmand.

I midten af 1800-tallet omdannedes stillingen efterhånden fuldstændigt. Den kgl. udnævnelse afløstes 1851 af konstitution ved Justitsministeriet, politifunktionerne bortfaldt 1864, og efter at Landbygningernes alm. Brandforsikring i henhold til loven af 23. april 1870 var omdannet til et privat forsikringsselskab, blev branddirektøren endelig en funktionær i dette selskabs tjeneste. Af sine forretninger for staten bevarede branddirektøren kun, hvad der stod i forbindelse med bygningsafgiften, men senere bortfaldt bygningsafgiften og dermed også denne opgave.

De branddirektøren påhvilende forretninger bestod omkring 1920 navnlig i at modtage indtegning af forsikringer, foranstalte brandtaksationer og vurderinger af brandskade og føre tilsyn med de forsikrede bygninger. Også under Købstædernes Brandforsikring var der ansat branddirektører, men stillingerne som sådanne blev først oprettede 1870, efter at det var bestemt, at forsikringen skulle omdannes til et privat selskab. Så længe den var en ren statsinstitution, besørgedes de tilsvarende forretninger af byskriverne. Branddirektørerne i købstæderne oppebar også brandkontingentet, hvor dette ikke ifølge overenskomst med byrådet blev erlagt til kæmneren. På landet opkrævedes det derimod altid igennem amtstuen.

Titler
Forsikring
Brandvæsen
Forsvarets Sanitetskommando

Forsvarets Sanitetskommando (forkortet FSK) er Forsvarets værnsfælles kommando inden for sundhed, sanitetstjeneste og militær fysisk træning.

FSK er en niveau II myndighed og er underlagt Værnsfælles Forsvarskommando. FSK har ansvaret for Forsvarets sanitets- og sundhedstjeneste, både nationalt og internationalt, hvilket vil sige lægefagligt, sygeplejefagligt, tandlægefagligt og dyrlægefagligt. En af kerneopgaverne er at drive infirmerierne på de forskellige garnisoner.

Forsvarets Sanitetskommandos kerneopgaver:

 Militærmedicinsk planlægning
 Militærmedicinsk studie- og udviklingsvirksomhed
 Det militærfysiologiske område
 Uddannelse af sanitets- og sundehedsfagligt personel
 Helbredsområdet i en militær kontekst
 Styrkeproduktion

Organisationen 

 Staben: Har tjenestested i Brabrand. Består af Ledelseselementet, Produktionsdivisionen og Udviklingsdivisionen.
 Det operative Stabselement
 Infirmerierne: Forsvarets fem infirmerier leverer læge- og tandlægeydelser samt andre sundhedsydelser til værnepligtige og Forsvarets faste personel i tæt dialog med de militære myndigheder. Infirmeriet understøtter Forsvarets operative enheder ved løbende sundhedsvurderinger af Forsvarets medarbejdere i forhold til de opgaver, de løser. Infirmeriets øvrige medarbejdere omfatter tandlæge, tandplejer, klinikassistent, sygeplejerske samt personale med en militær sanitetsuddannelse. Der samarbejdes desuden med Forsvarets ansatte fysioterapeuter og træningsvejledere for at understøtte Forsvarets koncept for Militær Fysisk Træning.
 Center for Militær Fysisk Træning: CMT er beliggende på SvaneMøllen Kaserne i København. Center for Militær Fysisk Træning arbejder med at forebygge skader hos Forsvarets udsendte soldater. Opgaven løses i et tæt samarbejde mellem syv fysioterapeuter og en række træningsfysiologer, som blandt andet varetager træningsvejledninger af soldater, foredrag, feltobservationer i konfliktzoner og forsøg med nye fysioterapeutiske tests og arbejdsredskaber.
 Center for Sanitets- og Sundhedsuddannelser: CSS er beliggende i Åbyhøj. Hos Center for Sundheds- og Sanitetsuddannelse uddannes og kompetenceudvikles Forsvarets medarbejdere inden for det sundheds- og sanitetsfaglige område. Udover et militært basiskursus til sundhedsfagligt personale, udbyder Center for Sundheds- og Sanitetsuddannelse kurser inden for førstehjælp, hygiejne, smitteforebyggelse, taktisk sanitetstjeneste og arktisk first respons. Hvert år uddanner Center for Sundheds- og Sanitetsuddannelser desuden nye militærlæger, medics og soldater til Nordic NATO Special Operations Combat Medical (NNSOCM).

Referenceliste 

 Forsvarets Sanitetskommandos officielle hjemmeside: www.forsvaret.dk/fsk

 Forsvarets Sanitetskommandos LinkedIn: https://www.linkedin.com/company/forsvaretssanitetskommando/

 Forsvarets Sanitetskommandos Facebook: https://www.facebook.com/forsvaretssanitetskommando

Referencer 

Danmarks militær
Ashes & Fire

Ashes and Fire er et album fra 2011 af den amerikanske singer-songwriter Ryan Adams.

Albummet indeholder 13 sange:
 1. Dirty Rain (4:19)
 2. Ashes & Fire (3:45)
 3. Come Home (4:51)
 4. Rocks (2:58)
 5. Do I Wait (3:53)
 6. Chains Of Love (2.24)
 7. Invisible Riverside (4:45)
 8. Save Me (4:19)
 9. Kindness (4:31)
 10. Lucky Now (2:52)
 11. I Love You But I Don't Know What To Say (4:10)
 12. Dirty Rain – Akustisk studieversion (3:39)
 13. I Love You But I Don't Know What To Say – Akustisk studieversion (3.32)

Album fra 2011
Grant County (Minnesota)

Grant County er et county i den amerikanske delstat Minnesota. Amtet ligger i de vestlige del af delstaten og grænser op til Otter Tail County i nord Douglas County i øst, Pope County i sydøst, Stevens County i syd, Traverse County i sydvest og mod Wilkin County i nordvest.

Grant Countys totale areal er 1 490 km² hvoraf 75 km² er vann. I 2000 havde amtet 6.289 indbyggere. Amtets administrationen ligger i byen Elbow Lake.

Amtet blev grundlagt 1868 og har fået sit navn efter USAs 18. præsident Ulysses S. Grant.

Demografi 
Ifølge folketællingen fra 2000 boede der 6289 personer i amtet. Der var 2534 husstande med 1740 familier. Befolkningstætheden var 4 personer pr. km². Befolkningens etniske sammensætning var som følger: 98,28% hvide, 0,21% afroamerikanere.

Der var 2534 husstande, hvoraf 29.20% havde børn under 18 år boende. 59,00% var ægtepar, som boede sammen, 6.50% havde en enlig kvindelig forsøger som beboer, og 31.30% var ikke-familier. 28,00% af alle husstande bestod af enlige, og i 16.50% af tilfældende boede der en person som var 65 år eller ældre.

Gennemsnitsindkomsten for en hustand var $33.775 årligt, mens gennemsnitsindkomsten for en familie var på $42.214 årligt.

Eksterne henvisninger 

Counties i Minnesota
Lyon County (Minnesota)

Lyon County er et county i den amerikanske delstat Minnesota. Amtet ligger i de sydvestlige del af delstaten og grænser op til Yellow Medicine County i nord, Redwood County i øst, Murray County i syd, Pipestone County i sydvest og mod Lincoln County i vest.

Lyon Countys totale areal er 1 869 km² hvoraf 19 km² er vand. I 2000 havde amtet 25.425 indbyggere. Amtet administration ligger i byen Marshall.

Amtet har fået sit navn efter general Nathaniel Lyon som døde under den amerikanske borgerkrigen.
 

Counties i Minnesota
Lincoln County (Minnesota)

Lincoln County er et county i den amerikanske delstat Minnesota. Amtet ligger i den sydvestlige del af delstaten og grænser op til Yellow Medicine County i nord, Lyon County i øst og mod Pipestone County i syd. Amtet grænser desuden op til delstaten South Dakota i vest.

Lincoln Countys totale areal er 1.420 km² hvoraf 30 km² er vand. I 2000 havde amtet 6.429 indbyggere. Amtets administration ligger i byen Ivanhoe.

Amtet har fået sit navn efter USAs 16. præsident Abraham Lincoln.

Counties i Minnesota
Lac qui Parle County

Lac qui Parle County er et amt i den amerikanske delstat Minnesota. Amtet ligger i den vestlige del af delstaten og grænser op til Big Stone County i nord, Swift County i nordøst, Chippewa County, Minnesota i øst og mod Yellow Medicine County i syd. Amtet grænser desuden op til delstaten South Dakota i vest.

Lac qui Parle Countys totale areal er 2.015 km² hvoraf 34 km² er vand. I 2000 havde amtet 8.067 indbyggere. Amtets administration ligger i byen Madison.
  

Counties i Minnesota
McLeod County

McLeod County er et amtet i den amerikanske delstat Minnesota. Amtet ligger i den centrale del af delstaten og grænser op til Wright County i nordøst, Carver County i øst, Sibley County i syd, Renville County i vest og mod Meeker County i nordvest.

McLeod Countys totale areal er 1 310 km² hvoraf 36 km² er vand. I 2000 havde amtet 34.898 indbyggere. Amtets administration  ligger i byen Glencoe.

Amtet har fået sit navn efter Martin McLeod.
 

Counties i Minnesota
Kandiyohi County

Kandiyohi County er et county i den amerikanske delstat Minnesota. Amtet ligger i den centrale del af delstaten og grænser op til Stearns County i nord, Meeker County i øst, Renville County i syd, Chippewa County i sydvest, Swift County i vest og mod Pope County i nordvest.

Kandiyohi Countys totale areal er 2.232 km² hvoraf 171 km² er vand. I 2000 havde amtet 41.203 indbyggere. Amtets administration ligger i byen Willmar som også er amtets største by.

Amtet blev grundlagt 1858 og har fået sit navn efter det dakota-indianske ord Kandiyohi som betyder hvor bøffelfisken kommer.
 

Counties i Minnesota
Jackson County (Minnesota)

Jackson County er et amt i den amerikanske delstat Minnesota. Amtet ligger i den sydlige del af delstaten og grænser op til Cottonwood County i nord, Watonwan County i nordøst, Martin County i øst og mod Nobles County i vest. Amtet grænser desuden op til delstaten Iowa i syd.

Jackson Countys totale areal er 1 863 km² hvorav 46 km² er vand. I 2000 havde amtet 11.268 indbyggere. Amtets administration ligger i byen Jackson.

Amtet har fået sit navn efter Henry Jackson.
  

Counties i Minnesota
Kanabec County

Kanabec County er et amt i den amerikanske delstat Minnesota. Amtet ligger i den centrale del af delstaten og grænser op til Aitkin County i nord, Pine County i øst, Chisago County i sydøst, Isanti County i syd og mod Mille Lacs County i vest.

Kanabec Countys totale areal er 1 381 km² hvoraf 22 km² er vand. I 2000 havde amtet 14.996 indbyggere. Amtets administration ligger i byen Mora.

Amtet har fået sit navn efter den indianske betegnelsen for floden Snake River Kanabecosippi eller Ginebigo-ziibi som løber igennem amtet.
  

Counties i Minnesota
Lake County (Minnesota)

Lake County er et amt i den amerikanske delstat Minnesota. Amtet ligger nord i delstaten og grænser op til Cook County i øst og mod St. Louis County i vest. Amtet grænser desuden op til delstaten Wisconsin (vandgrænse) i syd og Canada i nord.

Lake Countys totale areal er 7.746 km² hvoraf 2.309 km² er vand. I 2000 havde amtet 11.058 indbyggere. Amtets administration ligger i byen Two Harbors som også er amtets største by.

Amtet blev grundlagt i 1855 og har fået sit navn efter Lake Superior.
 

Counties i Minnesota
Guyanas kvindefodboldlandshold

Guyanas kvindefodboldlandshold er det nationale kvindefodboldlandshold i Guyana som reguleres af Guyana Football Federation. Guyana valgte at lancere et kvindefodboldprogram i 2009, baseret både på lokale spillere og børn af guyanske forældre i USA. Guyana spillede sin første officielle landskamp mod Trinidad og Tobago allerede i 1998, men tabte 0–9, og deltog derefter ikke i nogen FIFA-turneringer eller A-landskampe de næste 12 år.

En ny satsning blev påbegyndt i 2009, og holdet vandt fem landekampe i træk, før de igen tabte en kamp mod Trinidad og Tobago med 0–3. De var alligevel en af det fire hold som klarede sig i tredje runde af VM-kvalifikationen i Caribien. Tre af disse fire hold gik videre til slutspillet i Gold Cup, som består af otte hold.

Resultater

VM 

*Omfatter kampe vundet på straffespark.

CONCACAS 

*Omfatter kampe vundet på straffespark.

Eksterne henvisninger 
 Official Site of Guyana Football Federation 

Kvindefodboldlandshold
Fodbold i Guyana
Vallentuna kommun

Vallentuna er en kommune i det svenske län Stockholms län i landskapet Uppland. Kommunens administrationssenter ligger i  byen Vallentuna.

Kommunen grænser mod nord til Sigtuna-  og Norrtälje-, mod vest til  Upplands Väsby-, mod syd til Täby- og mod øst til  Österåkers kommuner.

Byen
Vallentuna kommune har fire byer.
Indb. pr. 31. december 2005.

Kommuner i Stockholms län
Peter Foss

Peter Foss (født 4. august 1956 i København) er en dansk civilingeniør og bestyrelsesformand i FOSS. Han er søn af Nils Foss, som i 1956 stiftede FOSS.

Peter Foss blev i 1980 civilingeniør fra Danmarks Tekniske Højskole (DTU), hvorefter han blev ansat i Brüel & Kjær som ingeniør. I 1981 tog han en HD på Handelshøjskolen i København.  

I 1985 blev han ansat i FOSS og var divisionsdirektør indtil 1990. Fra 1990-2011 var Peter Foss administrerende direktør i FOSS og i 2011 blev han bestyrelsesformand.

Peter Foss sidder i bestyrelsen i William Demant Holding A/S og Oticon Fonden, begge steder som næstformand. Han sidder også i bestyrelsen i A.R. Holding af 1999 A/S.

Kilder og eksterne henvisninger 
 demant.com 

Personer i Kraks Blå Bog
Ingeniører fra Danmark
Erhvervsfolk fra Danmark
Personer fra København
FOSS Analytical A/S

FOSS er en dansk familieejet virksomhed, der producerer analyseinstrumenter til landbrugs- og fødevareindustrien samt til den kemiske og farmaceutiske industri. Den blev etableret i 1956 i Hillerød, Danmark af civilingeniør Nils Foss for at automatisere tidskrævende analysemetoder i landbrugssektoren. FOSS' første instrument, Ceratester, blev udviklet til at teste fugt i korn. Siden har man udviklet instrumenter og analyser til en række andre områder som bl.a. protein- og fedtindhold i mælkeprodukter eller sukkerindholdet i druer. Dette gøres ved forskellige metoder som spektroskopi, røntgen og multivariat analyse.

Virksomhedens hovedkvarter ligger fortsat i Hillerød, hvor et nyt Foss Innovation Centre blev indviet i 2014.

FOSS har omkring 1400 medarbejdere over hele verdenen, og sælger deres løsninger gennem 28 salgs- og serviceselskaber. Der er udvikling og produktion i Danmark og Kina. I 2020 omsatte virksomheden for omkring 1,5 mia. kr. 10 % af virksomhedens omsætning bliver investeret i forskning og udvikling.

I 1997 opkøbte FOSS Perstorp Analytical AB, som omfattede virksomhederne Tecator AB og Nirsystems Inc.

Ledelse 
Nils Foss var administrerende direktør for FOSS indtil 1990, hvor hans søn Peter Foss overtog posten. I 2011 blev Peter Foss forfremmet til bestyrelsesformand og på samme tid tiltrådte Torben Ladegaard, efter 25 år i FOSS, som administrerende direktør.

Litteratur 
 Andrup & Skotte, Mål & Mod – om erhvervsmand Nils Foss og FOSS, Børsen, 2007]
 Nils Foss, Efter min bedste overbevisning - Om iværksætteri, ledelse og samfundsansvar (Lindhardt og Ringhof, 2014)

Referencer

Eksterne henvisninger 
 

Fremstillingsvirksomheder i Danmark
Etableret i 1956
Virksomheder i Hillerød
Tour de France 1979

Tour de France 1979 var den 66. udgave af Tour de France og fandt sted fra 27. juni til 22. juli 1979. Løbet bestod af 24 etaper på i alt 3.765, kørt med en gennemsnitsfart på 36,516 km/t.

Podieplaceringer 
De tre øverstplacerede i løbet var i rækkefølge: 
 Bernard Hinault (FRA)
 Joop Zoetemelk (HOL)
 Joaquim Agostinho (POR)

Etaperne

Referencer

1979
Cykelløb i 1979
Reginbrand

Reginbrand var fra omkring 948 biskop i Aarhus Stift, hvor han blev udnævnt Adaldag af Hamborg-Bremen.

Med Pave Agapetus 2.'s fuldmagt var det den første nordiske bispevielse, idet han indviede tre bisper til de jyske hovedkirker Haared (Harald) til Slesvig, Ljufdag til Ribe og Reginbrand til Aarhus.

Udnævnelsen betegnes som et betydningsfuldt fremskridt i den danske kirkes udvikling, fordi alle kirkelige handlinger herefter kunne foretages af indfødte mænd, og politiske forviklinger kunne ikke mere skille den danske kirke fra sin rod. I juli 948 fulgte disse tre lydbisper Adaldag til det store kirkemøde som holdtes af Otto den Store og Ludvig 4. af Frankrig med 34 tyske, franske og danske bisper i St. Remigiuskirken i Ingilsheim.

Om Reginbrands virksomhed og død vides i øvrigt intet.

Eksterne kilder og henvisninger

 Kirke-Leksikon for Norden 1911, ved Fredrik Nielsen, der henviser til 
A.D. Jørgensen: De Nordiske  Kirkers Grundlæggelse.

Biskopper over Århus Stift
Danskere i 900-tallet
Førreformatoriske katolske biskopper fra Danmark
J Balvin

Jose Alvaro Osorio Balvin kendt under kunstnernavnet J Balvin er en colombiansk reggaeton-sanger. Den 24. juni 2018 overtog han positionen som den mest hørte kunstner i verden på musiktjenesten Spotify.

Biografi 
José blev født i Medellín, den største by i Antioquia. Som 17-årig flyttede han til USA. Han flyttede til Oklahoma og New York for at lære engelsk og blev påvirket af musikken, han hørte der. Han vendte derefter tilbage til Medellín og fik popularitet i klubberne i byen.

Hans gennembrud kom i 2014 med singlen 6 AM med hovedrollen i den Puerto Ricaanske sanger Farruko, der kom på andenpladsen i Billboard Hot Latin Songs. Derefter mødte han David Cohen og begyndte at være hans bedste ven, da han hjalp José med at skrive sine nye sange, samt singlen Ay Vamos, hvilket øgede salget af hans album La Familia (2014). I 2016 udgav albummet Energía, som inkluderede rørene Ginza, Bobo, Safari og Sigo Extrañándote. Efter udgivelsen af Energía foretog han en stor turné fra 29. september 2016: USA, Mexico, Costa Rica, Europa, Peru, Colombia, Argentina, Israel, Uruguay, Olympia i Paris: sangeren er fejret overalt.

Den 30. juni 2017 udgav J. Balvin singlen Mi gente i duet med den franske DJ Willy William. Den 1. august 2017 overgik Mi gente verdens Top 50 på Spotify og nåede derefter en milliard visninger på YouTube (YouTube-videotælleren har i alt 2,3 milliarder visninger [når?].). I januar 2018 frigav han singlen Machika med Jeon og Anitta i hovedrollen. Han samarbejdede med Cardi B og Bad Bunny på Billboard Hot 100's American I Like It.

Diskografi 
 Real (2010)
 El Negocio (2011)
 La Familia (2013)
 Energía (2016)
 Vibras (2018)
 Oasis feat Bad Bunny (2019)
 Colores (2020)

Eksterne henvisninger 
 J Balvin official website 
 Card in Colarte 
 

Sangere fra Colombia
Personer fra Medellín